VLÁDA  SLOVENSKEJ  REPUBLIKY

Návrh

UZNESENIE

VLÁDY  SLOVENSKEJ  REPUBLIKY

k návrhu na ratifikáciu “Dohovoru Medzinárodnej organizácie práce o bezpečnosti a zdraví v poľnohospodárstve č. 184 z roku 2001” Slovenskou republikou, ktorý Generálna konferencia Medzinárodnej organizácie práce prijala na svojom 89. zasadnutí v Ženeve 21. júna 2001 

________________________________________________________________

Číslo uznesenia:

Zo dňa:

Číslo materiálu:

Predkladateľ:		        minister práce, sociálnych vecí a rodiny SR 

________________________________________________________________

Vláda

A. súhlasí
A.1. s ratifikáciou “Dohovoru Medzinárodnej organizácie práce o bezpečnosti a zdraví v poľnohospodárstve č. 184 z roku 2001” Slovenskou republikou, ktorý Generálna konferencia Medzinárodnej organizácie práce prijala na svojom 89. zasadnutí v Ženeve 21. júna 2001 (ďalej len “dohovor”); 
B. odporúča
prezidentovi SR
B.1. ratifikovať dohovor po vyslovení súhlasu Národnou radou SR,
Národnej rade SR
B.2. rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky a táto má prednosť pred zákonmi;
C. poveruje
predsedu vlády 
C.1. predložiť návrh na ratifikáciu dohovoru Národnej rade Slovenskej republiky na vyslovenie súhlasu a rozhodnutie, že ide o zmluvu podľa čl. 7 odseku 5 Ústavy SR, ktorá má prednosť pred zákonmi,
ministra práce, sociálnych vecí a rodiny 
C.2. odôvodniť návrh na vyslovenie súhlasu s ratifikáciou dohovoru v Národnej rade SR;
D. ukladá
ministrovi práce, sociálnych vecí a rodiny

D.1. požiadať ministra zahraničných vecí vykonať príslušné ratifikačné opatrenia spojené s nadobudnutím platnosti dohovoru pre Slovenskú republiku,
                                    T: po vyslovení súhlasu Národnou radou SR s dohovorom
D.2. požiadať ministra zahraničných vecí zabezpečiť vyhlásenie pôvodného textu dohovoru v Zbierke zákonov SR najneskôr v deň nadobudnutia jeho platnosti pre Slovenskú republiku, za predpokladu, že dohovor už nadobudol platnosť, v slovenskom jazyku, v anglickom jazyku a vo francúzskom jazyku v príslušnom oznámení Ministerstva zahraničných vecí SR,
                                                                                     T: ako vyplýva z bodu D.2.
členom vlády
a predsedom ostatných ústredných orgánov štátnej správy SR
D.3. zabezpečiť vykonávanie a uplatňovanie dohovoru po nadobudnutí jeho platnosti pre Slovenskú republiku.

Vykonajú: členovia vlády
predsedovia ostatných ústredných orgánov štátnej správy SR

Na vedomie: prezident SR
predseda Národnej rady SR
prezident Konfederácie odborových zväzov SR
prezident Asociácie zamestnávateľských zväzov a združení SR